**33333333333333333333333333333333333333333333333333333333333333333333333333333333**

**3/2025.**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és**

**Településfejlesztési Bizottsága**

**2025. március 25.-én (kedden) de. 9 órakor**

**megtartott nyilvános ülésének**

**Jegyzőkönyve**

**33333333333333333333333333333333333333333333333333333333333333333333333333333333**

**J e g y z ő k ö n y v**

**Készült:** Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* 2025. március 25.-én (kedden) de. 9 órakor megtartott nyilvános ülésén.

**Az ülés helye**: a Polgármesteri Hivatal díszterme

**Jelen vannak:** Palásti Pál bizottság elnöke

Bartus László bizottság elnök-helyettese

Szabóné Pálinkás Györgyi bizottság tagja

Potorné Kovács Ágnes bizottság tagja

**Távolmaradását bejelentette:** Mucsi István bizottság tagja

**Tanácskozási joggal jelent meg:** Erhard Gyula polgármester

 Kató Pálné jegyző, jegyzőkönyvvezető

Vida-Zsótér Dóra irodavezető-helyettes

**Palásti Pál bizottság elnöke:** Köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel az 5 bizottsági tagból 4 tag megjelent. Javaslatot tett az ülés napirendjére, az általa kiadott meghívó szerint.

**1.) Napirendi pont**

**Tárgy: Előadó:**

 *A Bizottság 2025. márciusi ülése napirendjének jóváhagyása* Palásti Pál bizottság elnöke

(a bizottsági ülésre szóló meghívó e jegyzőkönyvhöz van csatolva)

**Palásti Pál bizottság elnöke** szavazásra bocsátotta az ülés napirendjére általa írásban kiadott meghívó szerinti javaslatot, mellyel a bizottság tagjai egyhangúlag 4 igen szavazattal egyetértett, melyet a Bizottság az alábbi határozatba foglalt.

**14/2025. (III. 25.) PEFTB határozat**

**Tárgy:** *A Bizottság 2025. márciusi ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő *Pénzügyi Ellenőrző, Foglalkoztatáspolitikai és Településfejlesztési Bizottság* a Bizottság Elnöke által kiadott, a Bizottság 2025. március 25. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendi pontjai:**

1. *A Bizottság 2025. márciusi ülése napirendjének jóváhagyása*

Előadó: Palásti Pál Bizottság Elnöke

1. *A Csanyteleki közösségi színtér 2025. évi kulturális szolgáltatási terve véleményezése*

Előadó: Erhard Gyula polgármester, Kató Pálné jegyző, Palásti Pál Bizottság Elnöke

1. *Egyebek*

Határozatról értesítést kap:

* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár

**2.) Napirendi pont**

**Tárgy: Előadó:**

*A Csanyteleki közösségi színtér 2025. évi kulturális* Erhard Gyula polgármester

*szolgáltatási terve véleményezése* Kató Pálné jegyző

(Az előterjesztés és a szolgáltatási terve e jegyzőkönyvhöz van csatolva)

**Erhard Gyula polgármester:** *szóbeli kiegészítésében* hivatkozott a helyben működő civil szervezetek vezetőivel a múlt hét hétfői napján lefolytatott megbeszélés rendezvényekre vonatkozóan elhangzottak lényegére, melynek nem a közösségi színtér ad helyet, ezért nem szerepel az a szolgáltatási tervben. Javaslatot tett a szolgáltatási terv elfogadására.

**Kató Pálné jegyző:** *szóbeli kiegészítésében* felhívta a figyelmet arra, hogy a szolgáltatási tervben az összesen rovatban feltüntetett 0 Ft nyilvánvalóan nem összegszerűséget takar, hanem megfelel a táblázatba szedett, az EMMI vonatkozó rendelete szerinti szabályozásának, miszerint nem tartalmaz Ft-ra vetített számadatot a táblázat. Kezdeményezte az írásban kiadott előterjesztés és ahhoz mellékletként csatolt szolgáltatási terv Bizottság általi elfogadását és testület elé terjesztését.

**K é r d é s:**

**Palásti Pál bizottság elnöke:** azt érti, hogy miért nem kell számadatot bemutatni a szolgáltatási tervben, viszont érdeklődött a-felől, hogy kell-e az önkormányzat költségvetéséből anyagi támogatást nyújtani pl. ezen tervben foglaltak megvalósításához.

**V á l a s z:**

**Kató Pálné jegyző:** elmondta, hogy a kulturális feladatok ellátására a központi költségvetésből feladat-finanszírozás keretében kap állami támogatást az önkormányzat, mely összeg benne szerepel a testület által jóváhagyott 2025. évi költségvetésében. Ez az összeg viszont nem csak a Faluházban működtetett közösségi színtér feladatellátását, hanem a településen működő nyilvános könyvtár göngyölített bevételi és kiadási tételeit egyösszegben tartalmazza, melyről szétbontva csak a végrehajtott feladatokra lekönyvelt tételei alapján lehet számot adni. Az már évek óta bevett gyakorlat, hogy az erre a kötelező két feladatra adott támogatás éves szinten nem fedezi a központi költségvetésből a feladatellátás költségeit, hiszen a két alkalmazott illetménye éves összegét sem futja ki az állami normatíva összege, ezért évről- évre a helyi önkormányzat saját költségvetéséből, saját bevétele terhére vállalja át a két szakfeladat hivatali költségvetésének pénzeszközként való véglegesen átadott támogatását.

A kérdést feltevő a választ elfogadta.

**H o z z á s z ó l á s:**

**Bartus László bizottság elnök-helyettese:** véleménye szerint a szolgáltatási tervben szereplő rendezvények számát tekintve igen kevésnek tűnnek, viszont kiegészülve a helyi civil szervezetek által szervezett és kivitelezett összejövetelekkel, rendezvényekkel kiegészülve akár egész évben jelenthet a település lakossága köréből érdeklődők számára színvonalas programot. Javasolta a szolgáltatási terv elfogadását és testület elé terjesztését.

**Szabóné Pálinkás György:** mint a nevelési intézmény főigazgatójaként van rálátása adott költségvetésre, ezért megértően fogadta a jegyző által elmondottakat, miszerint több rendezvény tartására nincs több anyagi forrás sem központi, sem helyi forrásból. Elmondta, hogy Felgyői lakosként olyan információ birtokában van, hogy nem csak a helyi civil szervezetek, de az önkormányzat által sincs ennyi rendezvény tervbe véve és megvalósítva. Indítványozta a szolgáltatási terv elfogadását.

**Palásti Pál bizottság elnöke:** *összefoglalójában* indítványozta az írásban kiadott előterjesztés és ahhoz mellékletként csatolt szolgáltatási tervben foglaltak elfogadását. Megállapította, hogy a tárgyra vonatkozó kérdés, hozzászóláson túl, módosító javaslat benyújtására nem került sor, ezért javaslatot tett az előterjesztés szerinti határozati javaslat jóváhagyására. Javaslatát szavazásra bocsájtotta, melyből megállapította, hogy a Bizottság egyhangú szavazással, 4 igen szavazattal elfogadta javaslatát, melyet az alábbi határozatba foglalt.

**15/2025. (III. 25.) PEFTB határozat**

**Tárgy:**  *A Csanyteleki közösségi színtér 2025. évi kulturális szolgáltatási terve véleményezése*

**H a t á r o z a t i javaslat**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* megtárgyalta a tárgyi előterjesztésben és ahhoz csatolt mellékletében foglaltakat az önkormányzat szervezeti és működési szabályzatáról szóló 14/2014. (XI. 27.) önkormányzati rendelet 24. § (1) bekezdés b) pontja, bi) alpontja szerinti feladatkörében eljárva elfogadta azt és javaslatot tesz a tárgyi előterjesztés és ahhoz 1. mellékletként csatolt 2025. évi kulturális szolgáltatási terv változtatás nélküli jóváhagyására.

Határozatról értesítést kap:

* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár
1. **Napirendi pont**

 *Egyebek*

**Kató Pálné jegyző:** az előző bizottsági ülés óta eltelt időszak alatt megjelent központi jogszabályokban bekövetkezett módosításokról, új központi jogszabályokban foglaltakról, annak önkormányzatokra való kihatásáról adott tájékoztatást. Felhívta a figyelmet a soros ülésen napirendre kerülő díszpolgári címre teendő bizottsági javaslat megtétele kötelezettségére, ami minden évben fejfájást okoz. Utalt a vonatkozó önkormányzati rendelet ide vonatkozó szabályaira.

Említést tett a helyi szociális intézményben általa a fenntartó általi ellenőrzésről, amely fenntartói intézkedés nélkül zárult. Ugyanez az ellenőrzés a helyi nevelési intézményben is lezajlott, ahol szintén nem kellett fenntartói intézkedést kezdeményezni. Mindkét helyi intézmény magas szakmai színvonalon látja el napi feladatát, melyet más szervezetek is elismernek.

**Erhard Gyula polgármester:** a már általa említett civil szervezetek vezetőivel folytatott megbeszélés részleteiről ejtett szót, ami módot ad optimizmusra, főleg a februári köz-meghallgatáson ide vonatkozóan tett véleményekhez képest.

**Palásti Pál bizottság elnöke:** megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.

……………………………………… …………………………………………

 Bartus László Palásti Pál

 Bizottság elnök-helyettese Bizottság Elnöke